เกนนาดี โรจเดียซ์เตวนสกี

เกนนาดี นีโคลาเยวิช โรจเดียซ์เตวนสกี (; 4 พฤษภาคม 1931 – 16 มิถุนายน 2018) เป็นวาทยากรชาวโซเวียตและรัสเซีย ศิลปินของประชาชนสหภาพโซเวียต (1976) และ วีรชนแรงงานแห่งสังคมนิยม (1990)

โรจเดียซ์เตวนสกีเกิดที่กรุงมอสโก พ่อแม่ของเขาเป็นวาทยากรและนักนิเทศศาสตร์ นีโคไล อะโนซอฟ และนักร้องโซปราโน นาตาเลีย โรจเดียซ์เตวนสกายา ชื่อของเขาคือ เกนนาดี นีโคลาเยวิช อะโนซอฟ แต่เขาได้รับเอานามสกุลเดิมของแม่รูปแบบผู้ชายสำหรับอาชีพของเขา เพื่อหลีกเลี่ยงการเห็นแก่ญาติ แต่จิตรกร P.N. Anosov ซึ่งเป็นน้องชายของเขายังคงใช้ชื่อของบิดาเอาไว้

โรจเดียซ์เตวนสกีเรียนดนตรีกับพ่อของเขาที่วิทยาลัยดนตรีมอสโก และเรียนเปียโนกับ Lev Oborin เขาเป็นที่รู้จักจากการบรรเลงบัลเลต์ของไชคอฟสกี เรื่อง เดอะนัทแครกเกอร์ ที่โรงละครบอลชอย ตอนอายุ 20 ปี เขาได้สร้างชื่อเสียงอย่างรวดเร็ว เขาบรรเลงเพลงของนักประพันธ์เพลงของโซเวียตหลายครั้งรวมไปถึง Le soleil des Incas ของ Edison Denisov (1964) เช่นเดียวกับการเปิดตัวเพลง A Midsummer Night's Dream ของ Benjamin Britten รอบปฐมทัศน์ และบรรเลง ซิมโฟนีหมายเลข 4 ของ ดมีตรี ชอสตโกวิช ในเทศกาล Edinburgh Festival 1962

เกนนาดี โรจเดียซ์เตวนสกี เสียชีวิตในวันที่ 16 มิถุนายน 2018

 การดำรงตำแหน่งในวงออร์เคสตรา 
 1951-1961: วงดุริยางค์โรงละครบอลชอย (วาทยากร)
 1961-1974: วงซิมโฟนีออร์เคสตราวิทยุและโทรทัศน์มวลสหภาพ (มอสโก)
 1964-1970: วงดุริยางค์โรงละครบอลชอย (วาทยากรหลัก)
 1974-1985: วงแชมเบอร์เธียเตอร์ออร์เคสตรา
 1974-1977: วงดุริยางค์สต็อกโฮล์มฟิลฮาร์มอนิก (ผู้กำกับศิลป์)
 1978-1981: วงบีบีซีซิมโฟนีออร์เคสตรา (หัวหน้าวาทยากร)
 1980-1982: วงเวียนนาซิมโฟนี
 1983-1991: วงซิมโฟนีออร์เคสตรากระทรวงวัฒนธรรมสหภาพโซเวียต
 1992-1995: วงรอยัลสต็อกโฮล์มฟิลฮาร์มอนิก
 2011-2018:  วงซิมโฟนีออร์เคสตราไอซ์แลนด์ (วาทยากรรับเชิญ)
 2011-2018:  วงดุริยางค์เซนต์ปีเตอส์เบิร์กฟิลฮาร์มอนิก (หัวหน้าวาทยากรรับเชิญ)

 อ้างอิง 

 แหล่งข้อมูลอื่น 

 Rayfield Allied profile 
 František Sláma (musician) Archive . More on the history of the Czech Philharmonic between the 1940s and the 1980s: Conductors

หมวดหมู่:วาทยากรชาวรัสเซีย
หมวดหมู่:วาทยากรชาวโซเวียต
หมวดหมู่:บุคคลจากมอสโก
หมวดหมู่:บุคคลจากแคว้นมอสโก
หมวดหมู่:ผู้ได้รับเครื่องราชอิสริยาภรณ์โอบีอี
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:วาทยกร